钦定古今图书集成/历象汇编/庶征典/第067卷 > 《观象玩占》 > 《风雨云气占》
## 钦定古今图书集成/历象汇编/庶征典/第067卷 > 《观象玩占》 > 《风雨云气占》

风雨气如鱼龙行，其色苍润，黄气蔽日，昏惨，或如积
土，或如累盆，黄色润厚，朝东夕西，压日或奄之，皆风
雨气也。一曰“天低气昏，三日内有雨。”

《朝视日》，有黑云气，如雾压日，日光旁射，其色惨淡。黄
白者，其日有风雨。日欲入有之，则其夜有风雨，气郁
蒸彤云出日左右，春夏秋雷雨，冬风雪。

云气如乱穰，大风将至，视所从来避之，云甚厚而润，
大雨必暴至。

四始之日，有黑云气如阵，厚重而润者，多雨。

日始出，有晕气如车盖在日上者，其日雨。

日上下有黑云气，如蛟龙者，必有风雨。

云气如黑蛇冲日，其下大雨，水气黄而随日大风，天
高气白，无雨多风。

月初生色黄者，多晴；色青者，多雨；色润白，大雨；
苍白气入北斗，多大风。

“黄云气，蔽北斗”，明日雨。

“白云气压北斗”，三日雨。

青云气掩北斗，五日内雨。

天无云，而北斗上下独有云，五日内大雨。

日入，有白光如气，自地至天，直入北斗，所历星皆失
色，其夜必有大风。

太白出气长数丈，多风雨，所指处兵大起。

辰星出气长一丈，大雨水。

云片片相逐，聚散不常；其色洁白，围绕日光，必主有
雨。

云气赤紫布天，七日内大雨水。

四方有黑烟笼赤云如火在烟中，三日内雨。

帝王异人云气占

天子气，内赤外黄，正四方郁郁葱葱，所发之处，当有
王者。若天子欲往游处，其地亦先发此气。远近数里，
如法计之，吉凶以日辰生克决期，以干支数法。
天子气如城门，隐隐在气雾中，恒带杀气森森然。
天子气如华盖，在气雾中，或有五色，又多在晨昏见。
天子气如千石仓，在气雾中，或有如高楼在雾中。
天子气象“青，衣人垂手在日西。”

天子气，五色如山镇。

敌上气如龙马杂色，郁郁冲天者，帝王之气，不可击
在吾军，必得天助。

天子气如龟如凤，五彩随王时发。

《洛书》曰：“苍帝起，青云扶日；赤帝起，赤云扶日；黄帝起，
黄云扶日；白帝起，白云扶日；黑帝起，黑云扶日。苍帝
气如人向日，拳手而俛首，一手在后；赤帝气象火光，
如覆萸状，立在日下；黄帝气如马，在日下；白帝气如
虎，在日下；黑帝气如船，在日下。”

凡帝王气发，常以四时王相，时目相生之日，其国大
昌。

青紫气自地属天，其地有贵女。

《四方常有大云》。五色具者，贤人隐也。

将军云气占

将军之气，如龙如虎，在杀气中，两军相当。若发军上，
则其将猛锐欲动也。吉凶以日辰决之。若无军在外，
亦有暴兵起。

城营上气如火烟，或如山林竹木，或有白色而赤色
绕之，或紫黑如门楼，或上黑下赤，如旌旗，或如张弓
弩，或如尘埃，本大而高，首锐而卑，或如囷仓正白，见
日益明；或白如粉沸，或如夜火光照人，皆猛将气也。
军上气黄白而转泽者，将有盛德，不可击。

军上气发，渐渐如云，变作山形者，将有深谋，不可击。
若在吾军，战大吉。

军上气，上黑下赤，在前者，将精悍不可当。

军上气如交蛇向人，此猛将气也，不可当，若在吾军，
战必胜。

“赤气上与天连”，军中必有良将。

军上气青白而高者，将勇；《大战》前白后青而高者，将
弱而士勇。前大后小，将怯不明；气青而疏散者，将怯
弱，可击。